**Predmet nabave: Edukacijske radionice, evidencijski broj nabave: 20/2021**

**SPECIFIKACIJE I OPIS PREDMETA NABAVE PREMA GRUPAMA:**

**Grupa 1. Radionica za predškolsku djecu**

Predmet ove grupe nabave je usluga pripreme i provedbe edukacijske radionice za predškolsku djecu. Ovom aktivnosti izravno se doprinosi povećanju edukacijskih i interpretacijskih potencijala park-šume Marjan i šire zajednice koja provodi aktivnosti sukladne ciljevima zaštite prirodne baštine i edukacije na području PŠ Marjan.

Izvršitelj je na temelju naputaka edukatora iz Javne ustanove za upravljanje Park-šumom Marjan dužan pružiti usluge pripreme i provedbe programa edukacije za predškolsku djecu. Edukacijska radionica treba pružiti osnovna znanja o bioraznolikosti područja PŠ Marjan i kroz sadržaj radionice promicati odgovorno i održivo upravljanje prirodnom baštinom. Edukacijske radionice o bioraznolikosti park-šume Marjan i očuvanju trebaju biti posebno organizirane i prilagođene najmanjim uzrastima tijekom provedbe projekta, pri čemu će biti organiziran prijevoz nabavljenim autobusima, a program se treba ako je moguće odvijati na ili u blizini dječjih sadržaja obnovljenim projektom. Osmišljena radionica će biti frekventno ponavljana i ključna u svrhu zaštite park-šume u budućnosti kroz djecu i mlade koji će kasnije postati stalni posjetitelji park-šume.

Prilikom provedbe ove aktivnosti, u sklopu radionice kroz program je potrebno educirati maksimalno 24 polaznika na dva izvršitelja edukacije.

Edukacijska radionica se mora osmisliti tako da se jasno definiraju:

1. Ciljevi – definiranje vještina i znanja koje se žele prenijeti sudionicima (napomena: ciljevi trebaju biti postavljeni tako da doprinose povećanju privlačnosti i obrazovnog kapaciteta PŠ Marjan i utječu na stvaranje svijesti kod najmlađih o potrebi zaštite i održivog upravljanja prirodne baštine),
2. Teme radionice – naziv i opis pojedinih tema,
3. Trajanje programa – vremensko trajanje pojedinih elemenata (tema) radionice,
4. Očekivani ishodi.

Radionica je namijenjena predškolskoj djeci te, stoga, mora biti osmišljena poštujući i primjenjujući najsuvremenije odgojno-obrazovne i sigurnosne mjere. Osim navedenih elemenata, u programu edukacije moraju se definirati optimalni i minimalni tehnički uvjeti za provedbu edukacije te optimalni i minimalni uvjeti stručne kompetencije voditelja edukacije. Voditelji radionica za predškolsku dob trebaju biti osobe s iskustvom u kreiranju i provedbi sličnih radionica koji će predložiti inovativne i kreativne radne materijale i metode učenja kroz igru. Mjesto gdje će se održavati radionica mora biti na području park-šume. Vrijeme trajanja radionice je određeno na 1 dan. Radionice trebaju biti realizirane najkasnije do kraja listopada 2021. godine.

 Maksimalan broj sudionika na jednog voditelja je 12.

Izvršiteljeva obaveza je pravovremeno informirati i promovirati radionicu ciljnim skupinama te zajedno s Naručiteljem organizirati provedbu programa. Radionicu je potrebno provesti u trajanju od jednog dana na području PŠ Marjan. Na radionici treba koristiti interpretacijska i tehnička pomagala kako bi se kroz radionicu kvalitetno prenijele definirane vještine i znanja svim sudionicima. Ugovaratelj odgovara za sigurnost svih sudionika za vrijeme trajanja radionice.

Izvršitelj mora za vrijeme radionice:

1. prikupiti potpise polaznika (napomena: suglasnost zakonskog skrbnika ili odgojno-obrazovne ustanove koju pohađaju predškolska djeca)
2. prikupiti podatke o sudionicima za potrebe izvještavanja o provedbi Projekta u skladu s odredbama Opće uredbe o zaštiti podataka (GDPR),
3. prikupiti suglasnosti sudionika za korištenje osobnih podataka za potrebe izvještavanja o provedbi projekta (napomena: suglasnost zakonskog skrbnika ili odgojno-obrazovne ustanove koju pohađaju predškolska djeca),
4. prikupiti dopuštenja za fotografiranje i korištenje fotografija u svrhu vidljivosti projekta i izvještavanja o provedbi projekta,
5. fotografirati i snimiti videozapise događaja.
6. osigurati catering za polaznike.

Nakon završetka radionice potrebno je kod polaznika napraviti analizu kvalitete radionice čiji će rezultati poslužiti za održavanje budućih edukacijskih radionica.

Sadržaj i materijali radionice trebaju biti prilagođeni djeci s osjetilnim teškoćama, koliko god je to primjenjivo. Sadržaj i materijali radionice trebaju biti osmišljeni i izrađeni na hrvatskom i engleskom jeziku kako bi se radionica u budućnosti organizirala za domaće i strane posjetitelje (obitelji s djecom predškolske dobi).

Sadržaj i materijali koji se koriste u edukacijskoj radionici moraju sadržavati osnovne elemente vidljivosti sukladno Uputama za korisnike sredstava - Informiranje i vidljivost projekata financiranih u okviru Europskog fonda za regionalni razvoj (EFRR), Europskog socijalnog fonda (ESF) i Kohezijskog fonda (KF) za razdoblje 2014.-2020. Sadržaj radionice mora sadržavati sljedeće elemente vidljivosti prema pravilima EU:

* Amblem (zastavicu) Unije i tekst „Europska Unija“
* Napomenu o fondu koji podupire projekt
* Izjavu/slogan: Zajedno do fondova EU
* Logotip Europski i strukturni investicijski fondovi
* Naziv projekta: MARJAN 2020 – Brdo prošlosti oaza budućnosti

**Grupa 2. Radionica za splitske osnovne škole**

Predmet ove grupe nabave je usluga pripreme i provedbe edukacijske radionice za polaznike splitskih osnovnih škola. Ovom aktivnosti izravno se doprinosi povećanju edukacijskih i interpretacijskih potencijala park-šume Marjan i šire zajednice koja provodi aktivnosti sukladne ciljevima zaštite prirodne baštine i edukacije na području PŠ Marjan.

Izvršitelj je na temelju naputaka edukatora iz Javne ustanove za upravljanje Park-šumom Marjan dužan pružiti usluge pripreme i provedbe programa edukacije za polaznike splitskih osnovnih škola. Edukacijska radionica treba pružiti osnovna znanja o bioraznolikosti područja PŠ Marjan i kroz sadržaj radionice promicati odgovorno i održivo upravljanje prirodnom baštinom. Edukacijske radionice o bioraznolikosti park-šume Marjan i očuvanju trebaju biti posebno organizirane i prilagođene učenicima nižih i viših razreda osnovne škole, što znači da sadržaj i materijali radionice moraju biti posebno osmišljeni i izrađeni tako da nadopunjuju i povezuju gradivo koje obrađuju s prirodnom baštinom PŠ Marjan. Program se treba odvijati na ili u blizini dječjih i drugih edukativnih sadržaja obnovljenim projektom. Osmišljena radionica će biti frekventno ponavljana i ključna u svrhu zaštite park-šume u budućnosti kroz djecu i mlade koji će kasnije postati stalni posjetitelji park-šume.

Prilikom provedbe ove aktivnosti, u sklopu radionice kroz program je potrebno educirati maksimalno 20 polaznika 1. i 2. razreda osnovne škole, zatim maksimalno 24 polaznika 3. i 4. razreda osnovne škole, te maksimalno 30 polaznika viših razreda osnovne škole na dva izvršitelja edukacije.

Edukacijska radionica se mora osmisliti tako da se jasno definiraju:

1. Ciljevi – definiranje vještina i znanja koje se žele prenijeti sudionicima (napomena: ciljevi trebaju biti postavljeni tako da doprinose povećanju privlačnosti i obrazovnog kapaciteta PŠ Marjan i utječu na stvaranje svijesti kod mladih o potrebi zaštite i održivog upravljanja prirodne baštine),
2. Teme radionice – naziv i opis pojedinih tema,
3. Trajanje programa – vremensko trajanje pojedinih elemenata (tema) radionice,
4. Očekivani ishodi.

Radionica je namijenjena djeci koja su u osnovnoj školi te, stoga, mora biti osmišljena poštujući i primjenjujući najsuvremenije odgojno-obrazovne i sigurnosne mjere. Osim navedenih elemenata, u programu edukacije moraju se definirati optimalni i minimalni tehnički uvjeti za provedbu edukacije te optimalni i minimalni uvjeti stručne kompetencije voditelja edukacije. Voditelji radionica za splitske osnovne škole dob trebaju biti osobe s iskustvom u kreiranju i provedbi sličnih radionica koji će predložiti inovativne i kreativne radne materijale i metode učenja kroz igru. Mjesto gdje će se održavati radionica mora biti na području park-šume Marjan.

Maksimalan broj sudionika na jednog voditelja je 10 polaznika 1. i 2. razreda, 12 polaznika 3. i 4. Razreda, te 15 polaznika viših razreda osnovne škole. Trajanje radionice je određeno na jedan dan. Radionice trebaju biti realizirane najkasnije do kraja listopada 2021. godine.

Izvršiteljeva obaveza je pravovremeno informirati i promovirati radionicu ciljnim skupinama te zajedno s Naručiteljem organizirati provedbu programa. Radionicu je potrebno provesti u trajanju od jednog dana na području PŠ Marjan. Na radionici treba koristiti interpretacijska i tehnička pomagala kako bi se kroz radionicu kvalitetno prenijele definirane vještine i znanja svim sudionicima. Ugovaratelj odgovara za sigurnost svih sudionika za vrijeme trajanja radionice.

Ugovaratelj mora za vrijeme radionice:

1. prikupiti potpise polaznika (napomena: suglasnost zakonskog skrbnika ili odgojno-obrazovne ustanove koju pohađaju djeca),
2. prikupiti podatke o sudionicima za potrebe izvještavanja o provedbi Projekta u skladu s odredbama Opće uredbe o zaštiti podataka (GDPR),
3. prikupiti suglasnosti sudionika za korištenje osobnih podataka za potrebe izvještavanja o provedbi projekta (napomena: suglasnost zakonskog skrbnika ili odgojno-obrazovne ustanove koju pohađaju djeca),
4. prikupiti dopuštenja za fotografiranje i korištenje fotografija u svrhu vidljivosti projekta i izvještavanja o provedbi projekta,
5. fotografirati i snimiti videozapise događaja.
6. osigurati catering za polaznike.

Nakon završetka radionice potrebno je kod polaznika napraviti analizu kvalitete seminara čiji će rezultati poslužiti za održavanje budućih edukacijskih radionica.

Sadržaj i materijali radionice trebaju biti prilagođeni djeci s osjetilnim teškoćama, koliko god je to primjenjivo. Sadržaj i materijali radionice trebaju biti osmišljeni i izrađeni na hrvatskom i engleskom jeziku kako bi se radionica u budućnosti organizirala za domaće i strane posjetitelje (obitelji s djecom do 14 godina).

Sadržaj i materijali koji se koriste u edukacijskoj radionici moraju sadržavati osnovne elemente vidljivosti sukladno Uputama za korisnike sredstava - Informiranje i vidljivost projekata financiranih u okviru Europskog fonda za regionalni razvoj (EFRR), Europskog socijalnog fonda (ESF) i Kohezijskog fonda (KF) za razdoblje 2014.-2020. Sadržaj radionice mora sadržavati sljedeće elemente vidljivosti prema pravilima EU:

* Amblem (zastavicu) Unije i tekst „Europska Unija“
* Napomenu o fondu koji podupire projekt
* Izjavu/slogan: Zajedno do fondova EU
* Logotip Europski i strukturni investicijski fondovi
* Naziv projekta: MARJAN 2020 – Brdo prošlosti oaza budućnosti

**Grupa 3. Radionica** **"Promicanje održivog razvoja i zaštita okoliša"**

Predmet ove grupe nabave je usluga pripreme i provedbe edukacijske radionice "Promicanje održivog razvoja i zaštita okoliša". Ovom aktivnosti izravno se doprinosi povećanju edukacijskih i interpretacijskih potencijala park-šume Marjan i šire zajednice koja provodi aktivnosti sukladne ciljevima zaštite prirodne baštine i edukacije na području PŠ Marjan.

Kako je projektom predviđena provedba edukacijskih radionica za predškolsku djecu i splitske osnovne škole, čije će teme obuhvatiti i promicanje održivog razvoja prirodne baštine i potrebu zaštite okoliša s ciljem očuvanja bioraznolikosti, radionica koja je predmet ove grupe nabave treba biti osmišljena i prilagođena učenicima srednjih škola na području grada Splita te lokalnim stanovnicima svih životnih dobi s ciljem razvijanja javne svijesti o važnosti sustavnog očuvanja bioraznolikosti kroz promociju zaštićenih dijelova prirode.

Izvršitelj je na temelju naputaka edukatora iz Javne ustanove za upravljanje Park-šumom Marjan dužan pružiti usluge pripreme i provedbe programa edukacije "Promicanje održivog razvoja i zaštita okoliša". Edukacijska radionica sudionicima treba pružiti osnovna znanja o načelima održivog razvoja u zaštićenim prirodnim područjima i temeljnim zakonskim odredbama koji se odnose na zaštitu prirode, te vještine kako svojim ponašanjem mogu doprinijeti zaštiti okoliša na području PŠ Marjan. Radionica treba biti posebno organizirana i prilagođena učenicima srednjih škola, što znači da sadržaj i materijali radionice moraju biti posebno osmišljeni i izrađeni tako da nadopunjuju i povezuju gradivo koje obrađuju s prirodnom baštinom PŠ Marjan. Također, radionica treba biti posebno organizirana i prilagođena svim dobnim skupinama lokalnog stanovništva. Osmišljena radionica će biti frekventno ponavljana i ključna u svrhu zaštite park-šume u budućnosti kroz mlade i ostalo lokalno stanovništvo koji će kasnije postati stalni posjetitelji park-šume Marjan.

Prilikom provedbe ove aktivnosti, u sklopu radionice kroz program je potrebno educirati maksimalno 30 polaznika srednjih škola te maksimalno 30 polaznika koji čine lokalno stanovništvo grada Splita na dva izvršitelja edukacije.

Edukacijska radionica se mora osmisliti tako da se jasno definiraju:

1. Ciljevi – definiranje vještina i znanja koje se žele prenijeti sudionicima i odnose se na promicanje održivog razvoja i zaštite okoliša,
2. Teme radionice – naziv i opis pojedinih tema,
3. Trajanje programa – vremensko trajanje pojedinih elemenata (tema) radionice,
4. Očekivani ishodi.

Radionica je namijenjena djeci srednjih škola te, stoga, mora biti osmišljena poštujući i primjenjujući najsuvremenije odgojno-obrazovne i sigurnosne mjere. Radionica je također namijenjena lokalnom stanovništvu te mora biti osmišljena u skladu sa Zakonom o zaštiti prirode te poštovati sve sigurnosne mjere. Osim navedenih elemenata, u programu edukacije moraju se definirati optimalni i minimalni tehnički uvjeti za provedbu edukacije te optimalni i minimalni uvjeti stručne kompetencije voditelja edukacije. Voditelji radionica trebaju biti osobe s iskustvom u kreiranju i provedbi sličnih radionica. Mjesto gdje će se održavati radionica mora biti na području park-šume Marjan.

Maksimalan broj sudionika na jednog voditelja je 15 polaznika. Trajanje radionice je određeno na jedan dan. Radionice trebaju biti realizirane najkasnije do kraja listopada 2021. godine.

Izvršiteljeva obaveza je pravovremeno informirati i promovirati radionicu ciljnim skupinama te zajedno s Naručiteljem organizirati provedbu programa. Radionicu je potrebno provesti u trajanju od minimalno dva dana na području PŠ Marjan. Na radionici treba koristiti interpretacijska i tehnička pomagala kako bi se kroz radionicu kvalitetno prenijele definirane vještine i znanja svim sudionicima. Ugovaratelj odgovara za sigurnost svih sudionika za vrijeme trajanja radionice.

Ugovaratelj mora za vrijeme radionice:

1. prikupiti potpise polaznika (napomena: suglasnost zakonskog skrbnika ili odgojno-obrazovne ustanove koju pohađaju djeca za radionicu koja je namijenjena učenicima srednjih škola),
2. prikupiti podatke o sudionicima za potrebe izvještavanja o provedbi Projekta u skladu s odredbama Opće uredbe o zaštiti podataka (GDPR),
3. prikupiti suglasnosti sudionika za korištenje osobnih podataka za potrebe izvještavanja o provedbi projekta (napomena: suglasnost zakonskog skrbnika ili odgojno-obrazovne ustanove koju pohađaju djeca za radionicu koja je namijenjena srednjim školama),
4. prikupiti dopuštenja za fotografiranje i korištenje fotografija u svrhu vidljivosti projekta i izvještavanja o provedbi projekta,
5. fotografirati i snimiti videozapise događaja.
6. osigurati catering za polaznike.

Nakon završetka radionice potrebno je kod polaznika napraviti analizu kvalitete radionice čiji će rezultati poslužiti za održavanje budućih edukacijskih radionica.

Sadržaj i materijali radionice trebaju biti prilagođeni osobama s osjetilnim teškoćama, koliko god je to primjenjivo. Sadržaj i materijali radionice trebaju biti osmišljeni i izrađeni na hrvatskom i engleskom jeziku kako bi se radionica u budućnosti organizirala za domaće i strane posjetitelje.

Sadržaj i materijali koji se koriste u edukacijskoj radionici moraju sadržavati osnovne elemente vidljivosti sukladno Uputama za korisnike sredstava - Informiranje i vidljivost projekata financiranih u okviru Europskog fonda za regionalni razvoj (EFRR), Europskog socijalnog fonda (ESF) i Kohezijskog fonda (KF) za razdoblje 2014.-2020. Sadržaj radionice mora sadržavati sljedeće elemente vidljivosti prema pravilima EU:

* Amblem (zastavicu) Unije i tekst „Europska Unija“
* Napomenu o fondu koji podupire projekt
* Izjavu/slogan: Zajedno do fondova EU
* Logotip Europski i strukturni investicijski fondovi
* Naziv projekta: MARJAN 2020 – Brdo prošlosti oaza budućnosti

**Grupa 4. Radionice multifunkcionalnog kineziološkog razvoja djece i mladih**

Predmet ove nabave je *usluga pripreme i provedbe edukacijske radionice za djecu i mlade*. Ovom aktivnosti želimo potaknuti djecu i mlade da steknu navike bavljenja sportom i rekreacijom, te da kroz igru steknu nove motoričke vještine potrebne za njihov pravilan rast i razvoj.

Osmišljena radionica će biti frekventno ponavljana i ključna, a sve u svrhu edukacije što većeg broja djece i mladih koji će kasnije postati i stalni posjetitelji park-šume.

**Lokacija provedbe**

Aktivnost se mora provesti na području PŠ Marjan koja je idealno mjesto za provedbu jer nudi mnoštvo sadržaja u prirodi koje se mogu iskoristiti za kvalitetno prenošenje znanja djeci i mladima. Radionice bi svakako trebale biti prilagođene i održane na sportskoj infrastrukturi koja je obnovljena/uspostavljena kroz projekt „Marjan 2020 – brdo prošlosti, oaza budućnosti“, kao šta su vježbalište na otvorenom, novouređene pješačke i trim staze, futsal i košarkaški tereni. Radionice trebaju biti realizirane najkasnije do kraja listopada 2021. godine.

**Ciljane skupine:**

Radionica bi trebala biti osmišljena na način da obuhvati tri različite starosne skupine djece i mladih, odnosno:

* Djecu predškolske dobi i nižih razreda osnovne škole
* Djeca viših razreda osnovne škole
* Djeca srednjoškolske dobi.

**Općenito o radionicama:**

Kineziološka radionica za djecu **predškolske dobi** služi za savladavanje osnovnih biotičkih motoričkih znanja. Djeca trebaju proći što više različitih pokreta, u kontroliranom sustavu vježbanja. Cijela organizacija edukacije mora biti prilagođena djeci predškolske dobi. Program radionice koristit će se tijekom cijele godine i bit će dostupan za sve zainteresirane.

**Djeca osnovnoškolske dobi**, uz osnovna biotička motorička znanja moraju savladati i određene elemente sportskih igara košarke i nogometa. Program edukacije mora navesti minimalne tehničke uvjete za kvalitetnu i sigurnu provedbu aktivnosti. Lokaciju provedbe aktivnosti mora biti na području PŠ Marjan. Vrijeme trajanja edukacije je jedan dan. Broj polaznika na jednog voditelj edukacije je maksimalno 20.

Predviđeno vrijeme za provedbu radionice je 2 dana, kroz koje bi radionicu prošli 30 djece na način da bi grupa djece predškolske dobi činila 10 djece, a grupu djece osnovnoškolske dobi činilo bi 20 djece.

Aktivnosti kojima će se baviti radionica za djecu **viših razreda osnovne škole te srednjoškolske dobi** trebaju sadržavati biotička motorička znanja, osnove lake atletike te elemente popularnih timskih sportova. Polaznici moraju savladati osnovne elemente tehnike trčanja te skakanja, upoznati se s pravilima nekih od najpopularnijih timskih sportova te savladati osnovne elemente za sudjelovanje u igri pojedinog sporta. Infrastruktura PŠ Marjan pruža sve uvjete potrebne za provedbu ovih aktivnosti. Na raspolaganju su i novouređeni tereni iz projekta Marjan – futsal teren s umjetnom travom te novi košarkaški teren kraj novouređenog studentskog doma Bruno Bušić u Spinutu. Da bi svi sudionici mogli proći sve elemente radionice, predviđeno trajanje radionice je 2 dana (po jedan dan za svaku grupu polaznika). Jedna grupa polaznika činila bi 20 djece od 5.-8. razreda OŠ, a druga grupa polaznika činila bi 20 sudionika srednjoškolske dobi.

Edukacijske radionice moraju se osmislit tako da se jasno definiraju:

1. Ciljevi – točno definirana znanja i vještine koje se trebaju prenijeti sudionicima programa (biotička motorička znanja, laka atletika, sportovi)
2. Teme radionica (po pojedinom području odrediti teme radionica)
3. Trajanje programa
4. Očekivani ishodi.

Voditelj programa mora biti diplomirani kineziolog s položenim stručnim ispitom, poželjno s iskustvom u radu s djecom predškolske dobi. S obzirom na specifičnost skupina te lokacije na kojoj se aktivnost provodi, potrebno je da voditelj uz sebe ima i jednog asistenta. Uvjet za asistenta je da je student kineziologije, ili osobe sa završenim preddiplomskim ili diplomskim studijem kineziologije. Za provedbu radionica Splitski sveučilišni sportski savez može dati na korištenje potrebne sportske rekvizite i opremu.

Za svakog sudionika radionice, voditelj mora:

1. Prikupiti potpise polaznika ( suglasnost zakonskog skrbnika ili odgojno – obrazovne ustanove)
2. Prikupiti podatke o sudionicima za potrebe izvještavanja o provedbi Projekta u skladu s odredbama Opće uredbe o zaštiti podataka (GDPR) te njihovu suglasnost za korištenje istih za potrebe izvještavanja o provedbi projekta (suglasnost zakonskog skrbnika ili odgojno – obrazovne ustanove)
3. Prikupiti dopuštenja za fotografiranje i korištenje fotografija u svrhu vidljivosti projekta i izvještavanja o provedbi projekta

Sadržaj i materijali koji se koriste u edukacijskoj radionici moraju sadržavati osnovne elemente vidljivosti sukladno Uputama za korisnike sredstava - Informiranje i vidljivost projekata financiranih u okviru Europskog fonda za regionalni razvoj (EFRR), Europskog socijalnog fonda (ESF) i Kohezijskog fonda (KF) za razdoblje 2014.-2020. Sadržaj radionice mora sadržavati sljedeće elemente vidljivosti prema pravilima EU:

• Amblem (zastavicu) Unije i tekst „Europska Unija“

• Napomenu o fondu koji podupire projekt

• Izjavu/slogan: Zajedno do fondova EU

• Logotip Europski i strukturni investicijski fondovi

• Naziv projekta: MARJAN 2020 – Brdo prošlosti oaza budućnosti